"Апрофессионалтә зыҟаҵара - ԥышәа дууп. Са сыхәҭаахьала иазгәасҭар сҭахуп иахьатәи аамҭазы адунеи аҟны аблахтра ду аныҟоу, аҵарадырра аҩаӡара аныҳараку, акы зҵар, избар зҭаху, џьара ҵарак дынҭаланы акәымкәа, ихы иаирхәаша даара рацәоуп. Иҟоуп алитература, аинтернет. Сара режиссиорк иаҳасабала аҵараиурҭа салымгаӡацт, сыхгьы ԥысымшәацт, исылшогьы ахә зшьаша ахәаԥшҩы иоуп.
Иазгәасҭар сҭахуп, арежессура иамоу аԥҟарақәа уажәшьҭа имаӡаӡам. Еснагь срызҿлымҳан арежиссиор ихы иаирхәо амыругақәа. Аспектакль аус адулара ҳаналага, изныкымкәа аҟазацәа неины рылаԥш ахыргеит аҽазыҟаҵарақәа. Арежиссиор идиплом акгьы санаҳәаӡом, аҟазара амҽхак ҭбаауп, ауаҩы зыгәра иургаз зегьы - убри иашоуп, убри ауп аҟазара", - азгәеиҭеит Аҩӡба.
Баграт Шьынқәба ироман "Ацынҵәарах" ала лаҵара 22-23 рзы Аԥснытәи аҳәынҭқарратә театр аҟны Аҿар ртеатр ақәыргыламҭа аԥхьарбара мҩаԥнагоит. Аспектакль арежиссиор-ақәыргылаҩс дыҟоуп Аҿар ртеатр актиор Алиас Аҩӡба.
Шәазыӡырҩы аудио арадио Sputnik Аԥсны аефир аҟны.
Аҳәынҭқарратәи ауаажәларратәи усзуҩ, Аԥсны Жәлар рфорум "Аидгылара" Гәдоуҭатәи аҟәша ахантәаҩыс иҟаз, бџьарлеи техникалеи аиқәыршәаразы атәылахьчара аминистр ихаҭыԥуаҩс иҟаз, аинрал-маиор, Аԥсны афырхаҵа, Аҷандара абыргцәа рхеилак ахантәаҩы Валери Езыгә-иԥа Ҳагба иахьа 80 шықәса ихыҵит.
Валери Ҳагба азиндырҩы изанааҭ ала Харьковтәи аиуристтә факультет далгеит. Аус иуан Аԥсны апрокуратура аҟны 1990 шықәсанӡа. Аԥсны Аџьынџьтәылатә еибашьра ҟалаанӡа Гәдоуҭа араион ашәахтә инспекциа анапхгаҩыс дыҟан. Активла далахәын амилаҭ-хақәиҭратә қәԥара. Аԥсны Аџьынџьтәылатә еибашьра аԥхьатәи амшқәа рзы илагала рацәоуп аԥсуа ар реиҿкаара аус аҟны. 1998 шықәсазы Гал Лаҵарамзазтәи операциаҟны илагалазы аинрал –маиор ҳәа ахьӡ ианашьан. 2006 шықәсазы атәылахьчара аминистр ихаҭыԥуаҩ иҭыԥ ааныжьны ԥхьатәара дцеит.
"Ижәдыруеит 80 шықәса маҷӡам. Сара есқьынагьы аусура саҿын иахьцазгьы сымбаӡеит (ашықәсқәа- ред.). Сшыхәыҷыз саб идунеи иԥсахит. Ҩышықәсеи бжаки схыҵуан ҳан хәҩык ахәыҷқәа лнапаҟны ҳанаанха, аиҵбы хымз ракәын ихыҵуаз. Усҟан аԥсҭазаара мчын, аколхоз ыҟан, сан зегьынџьара дахьӡар акәын. Сабду амҳаџьырра ицаны иаахьаз усҟан шәышықәса дырҭысхьан…Саншьцәа Гәлиаа рҟны, Ешыра схәыҷра ашықәсқәа схызгеит", - иҳәеит Ҳагба.
Иахьа аԥсуа қыҭа аԥсҭазаашьа далацәажәо иазгәеиҭеит, урҭ ацхыраара анрыҭамха, абызшәеи амилаҭтә леишәеи шыӡуа.
"Ақыҭақәа анҭаҳамга ҳаԥсуарагьы, ҳбызшәагьы ҳцәыӡуеит. Абызшәа ануцәыӡ уаԥсыуоуп ҳәа ухы злоуԥхьаӡои. Египет (Мысра) ҩышә нызқьҩык рҟынӡа ыҟоуп Абаза ҳәа рыжәлоуп, аха аԥсшәа рыздырӡом. Уи аԥсуара иахәарҭахозар, шәышықәса ахы-аҵыхәала убас ҳнанагоит", - иҳәеит Ҳагба.
Шәазыӡырҩы аудио. Иаҳа инеиҵыху Иаҳа инеиҵыху анҵамҭа шәаҳа шәылшоит арадио Sputnik Аԥсны аефир аҿы.
Аицлабра "Swim Sukhum" Аҟәа имҩаԥысраны иҟоуп асабша, нанҳәа 8 рзы.
"Ҵыԥх 1000 метрак аҿы зхы алазырхәыз сынтәа 2700 метра иӡысуеит. Уи иаанаго ауаа аицлабрақәа рҽазыҟарҵо иалагеит. Сынтәа ибзианы иаҳзымҩаԥгар, ҳаԥхьаҟа адистанциа хә-километрак аҟынӡа иҟаҳҵар ҳҭахуп. Уажәазы зегьы иреиҳау 2700 метроуп. Зҽанызҵо ауаа рхыԥхьаӡара иаҳа-иаҳа иацлоит, аиашазы, усҟак ҟалоит ҳәа ҳаҟаӡамызт. Ахәыҷқәагьы рхыԥхьаӡара иаҳа-иаҳа иацлоит. Даара иргәапҳоит аицлабра. Амшын аҟәараҿы ҳанхоит, аӡсашьа узымдыруазар, иԥхашьароуп ҳәа сыԥхьаӡоит. Аицлабрақәа раан аӡсаҩцәа зегьы ахылаԥшра рымазаауеит, аиқәырхаҩцәа аҳақьымцәеи амшын аҟәареи, иара аӡаҟныи иҟалоит", - еиҭеиҳәеит Мамед-оглы.
Аицлабра "Swim Sukhum" Аԥсны хышықәсоуп имҩаԥысуеижьҭеи, иара еиднакылоит ҩ-спортхкык: аҩреи аӡсареи.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
АҞӘА, нанҳәа 7 - Sputnik. Гамалеи ихьӡ зху аепидемиологиеи амикробиологиеи рыҭҵааратә Центр иԥнашәаз урыстәылатәи алаҵа аҭаҩра мҩаԥгахоит нанҳәа 12 рзы ҳәа аанацҳауеит COVID-19 иаҿагылан ақәԥаразы Москва аоперштаб.
Аԥхьа алаҵа рзыҟарҵоит аҳақьымцәеи абыргцәеи ҳәа иҳәеит Агәабзиарахьчара аминистр ихаҭыԥуаҩ Олег Гриднев.
"Уажәы аԥышәара ахԥатәи аетап мҩаԥысуеит. Алаҵа шәарҭара аламзароуп. Аԥхьа алаҵа рзыҟарҵоит аҳақьымцәеи абыргцәеи", - иҳәеит Гриднев, Уфа аонкоцентр акорпус аартраан ажурналистцәа дрыҿцәажәо.
Уаанӡа аминистр Михаил Мурашкоиҳәахьан Урыстәыла массала алаҵаҟаҵара шалшо жьҭаара инаркны. Иара иажәаәқа рыла ахарџьқәа зегьы абиуџьет иҭыгахоит.
38-ҩык хатәгәаԥхарала алаҵа ҟазҵаз ишьақәдырӷәӷәеит алаҵа ашәарҭадара. Алаҵаҟаҵара иахысыз зегьы аиммунитет роуит.
Иара убас шәаԥхьар ҟалоит: